Document ID: 31999D0083

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Ιανουαρίου 1999 με την οποία εξουσιοδοτείται το Βασίλειο της Δανίας να εφαρμόσει ή να συνεχίσει να εφαρμόζει σε ορισμένα πετρελαιοειδή που χρησιμοποιούνται για συγκεκριμένους σκοπούς μειώσεις ή απαλλαγές από τους ειδικούς φόρους κατανάλωσης σύμφωνα με τη διαδικασία που προβλέπεται από το άρθρο 8 παράγραφος 4 της οδηγίας 92/81/ΕΟΚ (1999/83/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι, δυνάμει του άρθρου 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις από τους ειδικούς φόρους κατανάλωσης που επιβάλλονται στα πετρελαιοειδή για λόγους ειδικής πολιτικής 7
ότι οι δανικές αρχές κοινοποίησαν στην Επιτροπή την πρόθεσή τους να εφαρμόσουν, το νωρίτερο από την 1η Ιανουαρίου 1999, διαφοροποιημένους συντελεστές ειδικών φόρων κατανάλωσης στο πετρέλαιο ντίζελ, ανάλογα με την περιεκτικότητά του σε θείο 7 ότι, στη διαφοροποίηση αυτή, θα πρέπει να εφαρμοστεί η διαδικασία που προβλέπεται από το άρθρο 8, παράγραφος 4 7
ότι τα άλλα κράτη μέλη ενημερώθηκαν γι' αυτήν την κοινοποίηση 7
ότι η Επιτροπή και όλα τα κράτη μέλη δέχονται ότι η εφαρμογή διαφοροποιημένων συντελεστών δικαιολογείται για λόγους περιβαλλοντικής πολιτικής και ότι δεν δημιουργεί στρεβλώσεις στον ανταγωνισμό ούτε παρεμποδίζει τη λειτουργία της εσωτερικής αγοράς 7
ότι η Επιτροπή εξετάζει σε τακτά χρονικά διαστήματα τις μειώσεις και τις απαλλαγές για να διαπιστώσει κατά πόσο συμβιβάζονται με τη λειτουργία της εσωτερικής αγοράς ή με την πολιτική της Κοινότητας στον τομέα της προστασίας του περιβάλλοντος 7
ότι η Δανία ζήτησε να εξουσιοδοτηθεί να εφαρμόσει διαφοροποιημένους συντελεστές από την 1η Ιανουαρίου 1999 το νωρίτερο 7 ότι το Συμβούλιο θα επανεξετάσει την κατάσταση βάσει εκθέσεως της Επιτροπής στις 31 Δεκεμβρίου 1999, το αργότερο, ημερομηνία λήξεως της ισχύος της εξουσιοδότησης που παρέχεται με την παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Σύμφωνα με το άρθρο 8 παράγραφος 4 της οδηγίας 92/81/ΕΟΚ, η Δανία εξουσιοδοτείται να εφαρμόσει, από την 1η Ιανουαρίου 1999 και μέχρι τις 31 Δεκεμβρίου 1999, διαφοροποιημένους συντελεστές όσον αφορά τους ειδικούς φόρους κατανάλωσης που επιβάλλονται στο πετρέλαιο ντίζελ, υπό την προϋπόθεση ότι οι συντελεστές αυτοί είναι σύμφωνοι με τις υποχρεώσεις που προβλέπονται από την οδηγία 92/82/ΕΟΚ του Συμβουλίου, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή (2), και ιδίως των κατώτατων συντελεστών ειδικών φόρων κατανάλωσης που προβλέπονται στο άρθρο 5 της εν λόγω οδηγίας.
Άρθρο 2
Η παρούσα απόφαση απευθύνεται στο Βασίλειο της Δανίας.
Βρυξέλλες, 18 Ιανουαρίου 1999.

Labels: 2
14
18